82 वर्षीय पंडित नथुराम शर्मा का निधन
कनीना |आपातकाल के दौरान चौधरी देवीलाल के साथ जेल यात्रा कर चुके उन्हानी गांव में एक मई 1937 में जन्मे 82 वर्षीय पंडित नथुराम शर्मा ने बीती 28 फरवरी को अपनी अंतिम सांस ली। बुधवार को उनका अंतिम संस्कार किया गया। वह अपने पीछे पांच पुत्र और चार पुत्री, 13 पोते और पोती सहित भरा पूरा परिवार छोड़ गए हैं। उनके बड़े पुत्र राजेश शर्मा एक निजी कंपनी में मैनेजर हैं। उनसे छोटे पुत्र कमलेश शर्मा प्राचार्य, उनसे छोटे पुत्र रमेश शर्मा वरिष्ठ अधिवक्ता, उनसे छोटे पुत्र नरेंद्र शर्मा अपना स्वयं का कार्य तथा सबसे छोटे पुत्र रूपेश शर्मा अपर जिला न्यायाधीश के पद पर कार्यरत हैं। बता दें कि किसानों के कर्जा ब्याज माफी को लेकर वह 1981 में महेंद्रगढ़ में आमरण अनशन पर बैठे थे, उस समय चौधरी चरण सिंह देवीलाल ने आश्वासन देकर उनका आमरण अनशन समाप्त कराया था। नारनौल बार एसोसिएशन, महेंद्रगढ़ बार एसोसिएशन तथा कनीना बार एसोसिएशन ने एक दिन का वर्क सस्पेंड कर पूर्व सांसद मनोहरलाल सैनी सहित सभी अधिवक्ता उनकी अंतेष्टि में शामिल हुए।
mar_Deva hin_Deva